น้ำมันพุ่งอีก/ทองร่วง/ดาวโจนส์ลดลง เฟดส่งสัญญาณขึ้นดอกเบี้ย 
หุ้นดาวโจนส์ปิดลบ 129.64 จุด หลังเฟดส่งสัญญาณขึ้นดอกเบี้ย ด้านราคาน้ำมันพุ่ง 1.75 ดอลลาร์ ขณะที่ทองคำร่วง 22.80 ดอลลาร์
27 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,168.09 จุด ลดลง 129.64 จุด หรือ -0.38%, ดัชนี เอสแอนด์พี 500 ปิดที่ 4,349.93 จุด ลดลง 6.52 จุด หรือ -0.15% และดัชนี แนสแดค ปิดที่ 13,542.12 จุด เพิ่มขึ้น 2.82 จุด หรือ +0.02%ดัชนีดาวโจนส์ตลาดหุ้นนิวยอร์กปิดลบในวันที่26 ม.ค. หลังจากธนาคารกลางสหรัฐ (เฟด) ส่งสัญญาณว่าอาจจะปรับขึ้นอัตราดอกเบี้ยในเวลาที่รวดเร็วขึ้น เพื่อสกัดเงินเฟ้อ ขณะเดียวกันนักลงทุนยังคงจับตาสถานการณ์ตึงเครียดในยูเครนอย่างใกล้ชิดคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติคงอัตราดอกเบี้ยระยะสั้นที่ระดับ 0.00-0.25% พร้อมระบุว่าเฟดจะยังคงปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) จำนวน 3 หมื่นล้านดอลลาร์ในเดือนก.พ. ซึ่งจะส่งผลให้การทำ QE ของเฟดสิ้นสุดลงในเดือนมี.ค. พร้อมกับการเริ่มต้นปรับขึ้นอัตราดอกเบี้ยในเดือนดังกล่าวเช่นกันสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 1.75 ดอลลาร์ ปิดที่ 87.35 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 1.76 ดอลลาร์ ปิดที่ 89.96 ดอลลาร์ต่อบาร์เรล ท่ามกลางความวิตกกังวลที่ว่า สถานการณ์ตึงเครียดในยูเครนและความขัดแย้งในตะวันออกกลางจะส่งผลกระทบต่ออุปทานน้ำมันราคาทองคำโคเม็กซ์งวดส่งมอบเดือนกุมภาพันธ์ ลดลง 22.80 ดอลลาร์ ปิดที่ 1,829.70 ดอลลาร์ต่อออนซ์